Alliance Internationale de Tourisme
Store norske leksikon,Økonomi og næringsliv,Reiseliv,Bedrifter og organisasjoner i internasjonalt reiseliv
Alliance Internationale de Tourisme, verdensomfattende reiselivsorganisasjon med hovedkontor i Genève.
Organisasjonen ble stiftet i 1898 som en ideell, ikke-statlig organisasjon som representrerte interessene til nasjonale foreninger og forbund. Den har hatt sitt nåværende navn siden 1919. AIT hadde tidlig tilslutning fra blant annet sykkelorganisasjoner, men senere har motororganisasjonene fått dominerende plass.I 2018 hadde AIT tilslutning fra 140 reiselivs- og motororganisasjoner i 101 land med til sammen over 100 millioner medlemmer. AIT har konsultativ status ved FN siden 1947.Norges Automobil-Forbund (NAF) er norsk medlem i AIT. Les mer i Store norske leksikon reiseliv